BGRIM ออกหุ้นกู้ด้อยสิทธิ ชูดอกเบี้ยสูง 5.95% ขายทั่วไป เปิดจอง 28-30 มี.ค.66
BGRIM เตรียมออกขายหุ้นกู้ด้อยสิทธิที่มีลักษณะคล้ายทุน ชูอัตราดอกเบี้ยคงที่ 5.75-5.95% ต่อปี เปิดจอง 28-30 มี.ค.66ขณะที่ “ทริส เรทติ้ง” อันดับความน่าเชื่อถือของหุ้นกู้ "BBB+" แนวโน้ม "Stable"
BGRIM เตรียมออกขายหุ้นกู้ด้อยสิทธิที่มีลักษณะคล้ายทุน ชูอัตราดอกเบี้ยคงที่ 5.75-5.95% ต่อปี เปิดจอง 28-30 มี.ค.66ขณะที่ “ทริส เรทติ้ง” อันดับความน่าเชื่อถือของหุ้นกู้ "BBB+" แนวโน้ม "Stable"
27 ม.ค. 2566

บริษัท บี.กริม เพาเวอร์ จำกัด (มหาชน) หรือ BGRIM เสนอขายหุ้นกู้ด้อยสิทธิที่มีลักษณะคล้ายทุน ไถ่ถอนเมื่อเลิกบริษัท ซึ่งผู้ออกหุ้นกู้มีสิทธิไถ่ถอนหุ้นกู้ก่อนกำหนดและมีสิทธิเลื่อนชำระดอกเบี้ยโดยไม่มีเงื่อนไขใด ๆ ของ บริษัท ครั้งที่ 1/2566 โดยอัตราดอกเบี้ยหุ้นกู้สำหรับปีที่ 1 ถึงปีที่ 5 เท่ากับอัตราคงที่ร้อยละ 5.75 – 5.95 ต่อปี
อัตราดอกเบี้ยหุ้นกู้สำหรับปีที่ 6 ถึงปีที่ 25 เท่ากับอัตราซึ่งเท่ากับผลรวมของ (ก) อัตราอ้างอิง (ข) Initial Credit Spread และ (ค) อัตราร้อยละ 0.25 ต่อปี
อัตราดอกเบี้ยหุ้นกู้สำหรับปีที่ 26 ถึงปีที่ 50 เท่ากับอัตราซึ่งเท่ากับผลรวมของ (ก) อัตราอ้างอิง (ข) Initial Credit Spread และ (ค) อัตราร้อยละ 1.00 ต่อปี
อัตราดอกเบี้ยหุ้นกู้สำหรับปีที่ 51 เป็นต้นไป เท่ากับอัตราซึ่งเท่ากับผลรวมของ (ก) อัตราอ้างอิง (ข) Initial Credit Spread และ (ค) อัตราร้อยละ 2.00 ต่อปี
ทั้งนี้ อัตราดอกเบี้ยจะปรับตามอัตราอ้างอิงทุกๆ 5 ปี (โดยใช้อัตราอ้างอิงจากอัตราผลตอบแทนพันธบัตรรัฐบาลที่มีอายุ 5 ปี) ตามงวดการปรับอัตราอ้างอิง โดยที่ Initial Credit Spread (ยังไม่ระบุ) ชำระดอกเบี้ยทุก ๆ 6 เดือน (เว้นแต่มีการเลื่อนชำระดอกเบี้ย)
โดยอันดับความน่าเชื่อถือของผู้ออกหุ้นกู้ “A” แนวโน้ม “Stable” โดยบริษัท ทริสเรทติ้ง จำกัด เมื่อวันที่ 24 มกราคม พ.ศ. 2566 อันดับความน่าเชื่อถือของหุ้นกู้ “BBB+” แนวโน้ม “Stable” โดยบริษัท ทริสเรทติ้ง จำกัด เมื่อวันที่ 24 มกราคม พ.ศ. 2566
ทั้งนี้ เสนอขายต่อประชาชนเป็นการทั่วไป คาดเปิดจองซื้อหุ้นกู้ วันที่ 28-30 มีนาคม 2566
ผู้จัดการการจัดจำหน่ายหุ้นกู้ ได้แก่ ธนาคารกรุงเทพ ธนาคารกรุงไทย  ธนาคารกสิกรไทย ธนาคารไทยพาณิชย์  ธนาคารซีไอเอ็มบี ไทย บล.เกียรตินาคินภัทร  โดยธนาคารกรุงศรีอยุธยา  เป็นนายทะเบียนหุ้นกู้ และผู้แทนผู้ถือหุ้นกู้
บริษัทจะนำเงินไปใช้เป็นเงินลงทุนโครงการ 2,000-4,000 ล้านบาท ใช้ชำระคืนหนี้ที่ถึงกำหนดชำระ จำนวน 1,000-2,000 ล้านบาท และเป็นเงินทุนหมุนเวียน 2,000 -3,000 ล้านบาทภายในปี 2567